《送林庭立归四明兼简张子端兄弟》
元代·乃贤

徵君归隐海东头，三月开帆江水流。坐看浮云知世态，长歌落日送离愁。

平生不负杨临贺，此去端如马少游。若见山中陶宰相，白云千里思悠悠。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。